TV7 JERUUSALEMMA UUDISED
Meie tänased teemad -
USA võib sekkuda rahukõnelustesse
USA nõuab asunduste ehitamise piiramist
Iisrael vihastas Obama peale Süüria rünnaku avalikustamise pärast
IDF-i ja Hamasi kokkupõrge terroritunneleis
Egiptuse mässuliikumine on Gazasse kolinud
TV7 Jeruusalemma Uudistest - Shalom!
Israel Hayom kirjutab USA kavatsusest sekkuda
rahukõneluste nurjumise korral Iisraeli-palestiinlaste kõnelustesse
oma rahuplaaniga.
Meretzi partei esimehe ja Knesseti liikme Gal-Oni sõnul
on rahukõnelustel osapooltevaheliseks koordinaatoriks
olevad ameeriklased siirdumas sekkumisstaadiumisse.
Uut plaani kavatsetakse esitleda 2014. a jaanuaris.
See sisaldab kõiki võtmeküsimusi
ja rajaneb maadevahetusleppe kohaselt 1967. a piiridel.
USA president Barack Obama jätkab endiselt surveavaldusi
Ramallah'le ja Jeruusalemmale,
et jõuda rahuleppeni 2014. a II kvartaliks.
Ameeriklaste arvates on nii peaminister Netanyahul
kui PO presidendil Abbasdil lepingu sõlmimiseks
piisavalt poliitilist krediiti.
Siiski on mõlema poole kodanike skeptilisus
õigustanud ameeriklaste valmistumise kõneluste nurjudes sekkuda.
Ynet Newsi teatel nõuab USA välisminister Kerry,
et Iisrael piiraks asunduste ehitust.
Küsimus on oluline Iisraeli ja palestiinlaste rahukõnelustel,
mida raskendab Iisraeli plaan ehitada Läänekaldale
ja Ida-Jeruusalemma ca 3500 uut kodu juudi asunikele.
Kerry sõnul on asundused palestiinlaste meelest illegaalsed
ja USAgi on endiselt arvamusel, et asundused ei aita kaasa,
on illegaalsed ja nende ehitamist tuleks võimalikult palju piirata.
Kerry kohtus eraldi Iisraeli peaministri Netanyahuga
ja PO presidendi Abbasiga.
Kohtumiste järel oli Kerry lootusrikas.
Ta olevat veendunud, et raskustest hoolimata
on nii president Abbas kui peaminister Netanyahu
püüdlevad sihikindlalt USAga ühe eesmärgi poole
ehk püsiva rahu suunas.
Israel Today teatel vihastas Obama Iisraeli,
kui mainis taas Iisraeli erilist rünnakut Süüriasse.
Mõne aja eest hävitati merelt Vahemere rannikul asuv Süüria baas,
kus oli arenenud raketisüsteeme.
Järgmisel päeval paljastas anonüümne USA ametnik CNN-ile,
et rünnaku taga oli Iisrael ja sihtmärgiks olid
Liibanoni Hezbollah'le toimetatavad raketid.
Iisraeli Kanal2 uudiste teatel lähtus leke otse Valgest Majast
ja see polnud esimene kord,
kui Obama valitsus paljastab Iisraeli salajasi sõjaoperatsioone.
Ühe vihase Iisraeli ametniku sõnul on selline käitumine skandaalne,
eriti kuna seda harrastab Iisraeli olulisim liitlane.
Iisraeli eksperte hämmastab,
miks Washington nii ohtlikke lekkeid lubab.
Nende sõnul kahjustab USA tõsiselt Iisraeli julgeolekut
ja viib regiooni lähemale täieulatuslikule sõjale.
Paljastades, et rünnakut taga oli Iisrael,
viib USA ühe eksperdi sõnul Iisraeli lähemale päevale,
mil Süüria president Bashar Assad
ei suuda enam provokatsioone neelata
ja ta on sunnitud neile vastama.
Sel juhul peab Iisrael tõenäoliselt samas mõõdus vastama.
See ehk rõõmustab Valge Maja rahvast,
kuna nad on alustanud regioonis korraliku tulekahju,
ütles Iisraeli ekspert.
Israel Today kirjutab IDF-i ja Hamasi relvameeste kokkupõrkest
Gaza terroritunnelis.
Hiljuti Gaza piiri alustes tunnelites toimunud kokkupõrkes
sai 5 Iisraeli sõdurit haavata ja 4 Hamasi relvameest surma.
Tunnel avastati mõne nädala eest
ja iisraellased valmistusid tunnelit hävitama,
kui relvastatud terroristid neid ründasid.
Tunnelis toimunud plahvatuse tõttu sai üks iisraellane raskelt viga
ja ülejäänud 4 kergemalt.
Järgnenud relvastatud kokkupõrkes sai surma vähemalt 4 hamaslast,
kellest osa olid tipptasemel tunneli- ja raketieksperdid.
Hiljem hävitasid Iisraeli Õhujõud teise tunneli.
Hamas on kaevanud Lõuna-Iisraeli suuri tunneleid,
mille kaudu kavatsetakse sooritada terrorirünnakuid
ja röövida Iisraeli tsiviilelanikke ja sõdureid.
Arutz Sheva teatab Gazas asutatud uuest mässuliikumisest,
mille Egiptuse eelkäija osales hiljuti kukutatud
Mohammed Morsi vastaste meeleavalduste korraldamises.
Noorte palestiinlaste rajatud liikumise väitel
on Hamas hüljanud oma eesmärgi ehk relvastatud vastupanu Iisraelile,
kui 2007. a Fatah mässuliste mahasurumise järel
Gazas võimu haaras.
Liikumine süüdistab Hamasi valitsust elanike rasketes maksukoormates
ja väidab, et Hamasi julgeolekunõukogu
rõhub ja hirmutab gazalasi.
Hamasi ametnike sõnul on mässuliikumine pettus
ja eksisteerib vaid virtuaalmaailmas.
Hamasi julgeolekujõud on korduvalt vahistanud
tudengite juhitud mässuliikumise rajaja.
Need olid meie tänased uudised. Shalom ja kohtumiseni!
Tõlge: Monika Jaaguri